ئیپۆخێ

ئیپۆخێ (ἐποχή) وشەیەکی یۆنانییە بە مانای دەسڕاگرتن و ڕاوەستان، کە لە فەلسەفەی یۆنانی کۆندا بۆ ئاماژە بە پرەنسیپی دواخستنی حوکم بە کار دەھات. پرەنسیپێ کە لە ئەسڵا سکێپتیکەکانی یۆنان، واتە ئەوانەی وا پرسی مەعریفەمەبەست ئەو پرسەیە کە دەپرسێ ئاخۆ مرۆڤ دەتوانێ مەعریفەی دڵنیاکەرەوەی بێ یان نا؟ -یان بە بێچارەسەر دەزانی، پشتیوانییان لێ دەکرد و، دەیانوت کاتێ ناکۆکی و مشتومڕ پێش دێ، باشتر ئەوەیە مرۆڤ ڕێگای خۆ تووش نەکردن و خۆ تێوە نەگلاندن بگرێتە بەر، تا زەینی ئاشتی و ئارامی بە دەست بێنێ بۆ بەسەربردنی ژیانی ڕۆژانەی.

لە سەدەی بیستەما، ئێتمونت ھووسرڵ، دامەزرێنەری دیاردەناسی، ھەمیسان زاراوەکەی بە کار گرتەوە و وەکوو تەکنیکێک دایڕشتەوە بۆ ڕۆشنایی خستنە سەر خودی وشیاری و ئاگاییی مرۆڤ. بۆ ھووسرڵ ئیپۆخێ بە مانای لەکەوانەدانان -ی گریمانەکانی ئەقڵی سەلیم بوو، بۆ وێنە، لە بابەت ھەبوونی جیھانی دەرەوەی زەیندا. دوای ئیپۆخێ -یە کە مرۆڤ دەتوانێ تیشکی چاوی زاقی زەینی بە تەواوەتی بخاتە سەر پێکھاتە و کردارەکانی وشیاریی خۆی.

 سەرچاوەکان 

پۆل:گومانە ئەکادیمیەکان
پۆل:پیرھۆنیزم
پۆل:ستۆیسیزم